Document ID: /fineweb-2-swissfilter-quality_10-filterrobots/filtered/02038.jsonl.gz/2075

Actualmain sa chatta quest mobil da giuventetgna a Scuol. L’Engiadina Bassa è sper il Partenz ina da las regiuns che n’enconuscha anc betg lavur da giuventetgna.
Vischnanca da Scuol fa stentas per chattar soluziuns
Il president communal da Scuol è persvas ch’i dovra en l’avegnir sforzs en quella direcziun. El è entrà en contact cun las differentas societads da giuventetgna da las ses fracziuns da la vischnanca da Scuol per chattar soluziuns. Per il mument èn els era en discussiun cun represchentants dal turissem e da la regiun da skis. Da soluziuns concretas san ins dentant anc betg discurrer; quest process pudess durar anc in temp.